《题桐叶》
唐代·杜牧

去年桐落故溪上，把笔偶题归燕诗。江楼今日送归燕，

正是去年题叶时。叶落燕归真可惜，东流玄发且无期。

笑筵歌席反惆怅，明月清风怆别离。庄叟彭殇同在梦，

陶潜身世两相遗。一丸五色成虚语，石烂松薪更莫疑。

哆侈不劳文似锦，进趋何必利如锥。钱神任尔知无敌，

酒圣于吾亦庶几。江畔秋光蟾阁镜，槛前山翠茂陵眉。

樽香轻泛数枝菊，檐影斜侵半局棋。休指宦游论巧拙，

只将愚直祷神祇.三吴烟水平生念，宁向闲人道所之。

作者简介：杜牧（公元803－约852年），字牧之，号樊川居士，汉族，京兆万年（今陕西西安）人，唐代诗人。杜牧人称“小杜”，以别于杜甫。与李商隐并称“小李杜”。因晚年居长安南樊川别墅，故后世称“杜樊川”，著有《樊川文集》。